Bestyrelsens beretning 2025

2025 har været et mere roligt år. 
Vi var forskånet for store storme og har kunnet fokusere på at få vores anlæg optimeret.
Vores nye pumpe er idriftsat med indkøring af ny pumpestyring hvilket på sigt skal give en mere stabil drift med mindre slid.
Vi har ikke hørt fra Kalundborg Kommune, men da et medlem af laget henvendte sig til mig efter dennes samtale med borgmesteren hvor de havde talt om pumpelaget, inviterede jeg borgmesteren til møde på Reersø. Dette blev udsat til 2026 grundet travlhed i forbindelse med kommunevalget.
I slutningen af året skete en udskiftning i bestyrelsen da Kim måtte trække sig fra bestyrelsen, og Christian som suppleant for landbruget indtrådte.
Projektet med rærlægning af kanal arbejdes der stadig på, og vi håber at kunne præsentere et projekt i 2027 der kan tages stilling til.

Et kort blik i 2026
Jeg havde et godt møde med bogmester Martin Damog, en rigtig fin dialog. Dette har tilsyneladende resulteret i at vores vedtægter ønskes genbekræftet (eneste der stemmes om i dag af forslag).
Desuden er der etableret et nyt projekt for beskyttelse af Reersæ. Pumpelaget er inviteret, men vi forholder os til vedtægterne om vores område. Dog er det bestyrelsens holdning, at skulle sådan et projekt blive til en realitet, kunne biddraget fra pumpelaget være vores diger, og herefter kunne vi fortsætte pumpedrift og kanal i laget.
Vi har fået repareret nordvestdiget med over 220 tons nye sten så det er modstandsdygtigt, også kigges der sammen med Vinterbadeklubben på at få etableret en overgang på diget ved Vilhelmsvej så vi beskytter diget bedre, og får en bedre adgang til badebroen.
Vi har indgået en aftale med Vestsjællands Brandvæsen om overtagelse af Boxwall, så beredskabet fremad har ansvaret og vedligehold, og at Reersø er 1.prioritet for boxwall. Forventningen er at der i 2027 laves forhøjelsen/spuns af det stykke vi bruger boxwall på. 
